auribus tibiisque breviores. Tibiae longitudine fissuram auris aequant aut superant. Vibrissae 
maximae caput fere aequant. Pilus: Corporis pili 9 lineas longitudine vix attingunt, rari 
longiores sparsi. Omnis pilus basi tenuis et undulatus, seu flexuosus, apicem versus crassior, 
summo apice denuo gracilis. Lanuginis fibrae interdum aequabiles, flexuosae totae. Plantarum 
scopae pilo paullo duriores visae sunt. Caput vibrissis setisque rigidis valdeque elongatis ciliatum. 
Vibrissae in sex series subaequales dispositae; longissima in secunda serie ab infima exstat. 
Color: in dorso capreolaceus nigro variegatus, cervice e dilute cinnamomeo flava, maculis 
duabus albicantibus ad basin aurium. Taenia albicans a rostro per oculos ad aures serpit. 
Subtus omnia, praeter collum flavum, albent. Gula alba. Cauda candida, media superne e 
fuscescente saturate nigra est. Pedes flavi plantarum scopis interdum rutilantibus et linea prope 
ungues anteriores transversa alba. Aures extus in margine anteriore brevissime pubescentes 
cano -fuscae (cinerascente capreolaceae), pilis flavo et saturate -cinereo variegatis, simili reliquis 
modo. Intus et postice auriculae rariore pilo vestitae, nudiusculae sunt; Margo ciliatus pallidior. 
Apicis margo extus niger intus flavus, summo tantum margine nigro. Sub apicis margine 
externo macula nigra suborbicularis 9'" fere lata exstat, eaque non cutis, sed pili colore fit. In 
singulis pilis color ita dispositus est, ut basi dilute cineracei, lanuginis colore sint, medii e fusco 
nigrescant, dein macula longa albicante flavida sub apice picti, summo vero apice nigri sint. 
Longiores velleris pili in hoc specimine nulli et pilorum apices nigri saepe detriti. Mystacis 
setae superiores nigrae, inferiores albae, mediae longissimaeque basi nigrae, apice albae. Ungues 
nigricant, apicibus corneis. 
Vellus hib ernum: 
Color priori similis, sed in dilute cinnamomeum distinctius abiens. Pedes et cervix 
maxime rutilum colorem trahunt eodemque scopae in plantis pedum anteriorum sunt. In toto 
vellere pili longiores, basi cinerei, medii nigri, longo vero apice albo terminati dispersi sunt. 
Albi abdominis latera margine dilute rutilo flava. Ungues pallidiores. Reliqua eadem. 
Catuli vernalis 
(varietatis vertice trilineato): 
Color flavicante capreolaceus in cervice pedibusque anterioribus rutilans. Propter pilorum 
apices nigros albosque detritos vellus parcius variegatum est. Plantarum palmarumque scopae 
brunneo flavae. Cauda candidior, nigredine supera media saturatiore. Maculae albae cervicis 
pone aures obsoletae. Inter aures et oculos tres lineae albae, una media frontali peculiari, 
duabus lateralibus ab oculorum taeniis albis vulgaribus formatis. Temporum setae albae, 
reliquae a prioribus non diversae. 
Aliud eiusdem trilineatae varietatis specimen notis omnibus illi congruum, sed plantarum 
palmarumque scopis rufis erat. Novembre occisum est. 
Ad tres priores formas pellium mensurae supra datae eodem ordine pertinent. 
Huius speciei complures pelles et duo integra specimina cum carne, praeterea foetum 
maturum, spiritu vini servata, Berolinum misimus. Prima specimina Alexandriae in foro vidimus. 
In deserto libyco littorali permulta specimina venati sumus. Saepe plumbo valde dilacerata 
